Up-629/06
Natisni
Opravilna št.:
Up-629/06
Datum odločitve:
3. 7. 2007
ECLI:
ECLI:SI:USRS:2007:Up.629.06
Akt:
Ustavna pritožba zoper sodbo Višjega sodišča v Kopru št. I Cp 1048/2004 z dne 14. 2. 2006 v zvezi s sodbo Okrožnega sodišča v Kopru št. P 51/02 z dne 8. 6. 2004
Izrek:
Ustavna pritožba zoper sodbo Višjega sodišča v Kopru št. I Cp 1048/2004 z dne 14. 2. 2006 v zvezi s sodbo Okrožnega sodišča v Kopru št. P 51/02 z dne 8. 6. 2004 se zavrže.
Evidenčni stavek:
Ustavno sodišče ustavno pritožbo zavrže, če jo je vložila neupravičena oseba.
Geslo:
1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.
1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.3, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 4. 2006
Vrsta odločitve:
sklep
Vrsta rešitve:
zavrženje
Dokument:
US27723
Dokument v PDF obliki:
Up-629-06.pdf
113 KB
Prenesite datoteko
Up-629/06-5
3. 7. 2007
SKLEP
Ustavno sodišče je v postopku za preizkus ustavne pritožbe A. A., odvetnika v Ž., na seji senata 27. junija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Kopru št. I Cp 1048/2004 z dne 14. 2. 2006 v zvezi s sodbo Okrožnega sodišča v Kopru št. P 51/02 z dne 8. 6. 2004 se zavrže.
Obrazložitev
1. Odvetnik A. A. je v imenu B. B. B. B., d. d., Z., vložil ustavno pritožbo zoper sodno odločbo, navedeno v izreku.
2. Ustavni pritožbi je priložil pooblastilo, iz katerega pa ni razvidno, katera oseba je pooblastitelj. Pooblastilo se glasi le na upravo banke B. B. B. B., iz lastnoročnih podpisov pooblastiteljev pa ni mogoče razbrati, kdo je dejansko podpisal pooblastilo. Zato je Ustavno sodišče štelo, da odvetnik A. A. vlaga ustavno pritožbo v svojem imenu. Ker sam ni tisti, ki bi mu bila z izpodbijanimi posamičnimi akti kršena človekova pravica ali temeljna svoboščina, je treba šteti, da je ustavno pritožbo vložila neupravičena oseba. Zato jo je Ustavno sodišče zavrglo.
3. Ustavno sodišče odvetnika ni pozvalo na predložitev ustreznega pooblastila za zastopanje B. B. B. B. v postopku pred Ustavnim sodiščem, ker bi bila ustavna pritožba nedopustna tudi zaradi tega, ker niso bila izčrpana vsa pravna sredstva. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Na podlagi drugega odstavka 367. člena Zakona o pravdnem postopku (Uradni list RS, št. 26/99 in nasl. – v nadaljevanju ZPP) je v premoženjskih sporih revizija dovoljena, če vrednost izpodbijanega dela pravnomočne sodbe presega 1.000.000 SIT. Na podlagi citirane zakonske določbe je zoper izpodbijano sodbo Višjega sodišča dovoljena revizija, zato v takem primeru ustavna pritožba ni dovoljena.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana dr. Franc Grad in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger